**Základná škola s materskou školou**

**kardinála Alexandra Rudnaya Považany 216**

**Motto:**

,, Všetko čo naozaj potrebujem vedieť,

som sa naučil v materskej škole.“

Robert Fulghum

**Školský vzdelávací program**

**,,Hrou objavujeme svet okolo nás“**

|  |  |
| --- | --- |
| Názov školského vzdelávacieho programu | Hrou objavujeme svet okolo nás |
| Názov školy, adresa | Základná škola s Materskou školou kardinála  Alexandra Rudnaya Považany 216 |
| Stupeň vzdelania | predprimárne vzdelávanie |
| Dĺžka štúdia | 1 - 4 roky |
| Forma vzdelávania | celodenná |
| Vyučovací jazyk | slovenský |
| Druh školy | Štátna |
| Počet tried | 2 |
| Riaditeľ školy | Mgr. Ján Kotyra, PhD |
| Zástupca pre MŠ | Mgr.Jaroslava Durcová |
| Kontakt MŠ | tel.: 032/7797241 |
| Web stránka MŠ | email: mspovazany@centrum.sk |
| Zriaďovateľ | Obec Považany |
| IČO | 51906236 |
| Adresa zriaďovateľa | Obec Považany, Kríž n/V 187, 916 26 Považany |
| Kontakt zriaďovateľa | 0327468913 |
| Štatutárny zástupca obce | Mgr. Eva Ninisová |

Obsah

[1. Názov školského vzdelávacieho programu 4](#_Toc523423782)

[,, Hrou objavujeme svet okolo nás“ 4](#_Toc523423783)

[2. Vymedzenie vlastných cieľov a poslania výchovy a vzdelávania 4](#_Toc523423784)

[3. Stupeň vzdelania, ktorý sa dosiahne absolvovaním školského vzdelávacieho 5](#_Toc523423785)

[4. Vlastné zameranie materskej školy 6](#_Toc523423786)

[5. Dĺžka štúdia a formy výchovy a vzdelávania **Chyba! Záložka nie je definovaná.**](#_Toc523423787)

[6. Učebné osnovy 8](#_Toc523423788)

[7. Vyučovací jazyk podľa § 12 13](#_Toc523423789)

[8. Spôsoby, podmienky ukončovania výchovy a vzdelávania a vydávanie dokladu o získanom vzdelaní **Chyba! Záložka nie je definovaná.**](#_Toc523423790)

[9. Personálne zabezpečenie **Chyba! Záložka nie je definovaná.**](#_Toc523423791)

[10. Materiálno – technické a priestorové podmienky **Chyba! Záložka nie je definovaná.**](#_Toc523423792)

[11. Podmienky na zaistenie bezpečnosti a ochrany zdravia pri výchove a vzdelávaní **Chyba! Záložka nie je definovaná.**](#_Toc523423793)

[12. Vnútorný systém kontroly a hodnotenia detí 19](#_Toc523423794)

[13. Vnútorný systém kontroly a hodnotenia zamestnancov školy 19](#_Toc523423795)

[14. Požiadavky na kontinuálne vzdelávanie pedagogických zamestnancov 20](#_Toc523423796)

# Názov školského vzdelávacieho programu

# ,, Hrou objavujeme svet okolo nás“

# Vymedzenie vlastných cieľov a poslania výchovy a vzdelávania

Podľa zákona č.245/2008 Z. z. o výchove a vzdelávania ( školský zákon) a o zmene a doplnení niektorých zákonov v znení neskorších predpisov hlavným cieľom je dohodnutie optimálnej kognitívnej, senzomotorickej a sociálno-citovej úrovne ako základ pre školské vzdelávanie v základnej škole a pre život v spoločnosti. Všeobecné ciele výchovy a vzdelávania sú zaznamenané v štátnom vzdelávacom programe pre predprimárne vzdelávanie v materských školách.

Snahou našej materskej školy je rozvíjať u detí, ale aj v personálnej oblasti tieto hodnoty:

* Vzájomná úcta , rešpekt a zodpovednosť
* Aktívna sebarealizácia v prospech seba a iných.

Rešpektujúc všeobecné ciele ako aj hodnoty, ktoré naša materská škola uznáva, sme si vytýčili vlastné ciele MŠ:

* Prehlbovať v deťoch primerane veku schopnosť niesť zodpovednosť za svoje konanie,
* Uľahčiť dieťaťu plynulú adaptáciu na zmenené prostredie,
* Napĺňať potrebu dieťaťa sociálneho kontaktu,
* Navykať deti slobodne sa vyjadriť a presadiť s ohľadom na práva, potreby a názory iných,
* Dosiahnuť optimálnu kognitívnu, senzomotorickú a sociálno-citovú úroveň ako základ na školské vzdelávanie v základnej škole a na život v spoločnosti,
* Rozvíjať u detí zdravé sebavedomie s dôrazom na sebapoznanie,
* Vychovávať k dopravnej disciplíne- rozvíjať schopnosť v praktických situáciách uplatňovať zásady bezpečného správania sa v cestnej premávke podľa všeobecne platných predpisov,
* Zvyšovať telesnú zdatnosť a pohybovú výkonnosť s cieľom pozitívnej adaptácie organizmu na meniace sa podmienky vonkajšieho a vnútorného prostredia,
* Považovať šport a pohybovú aktivitu ako súčasť svojho životného štýlu,
* Rozvíjať osobnosť dieťaťa prostredníctvom práce s knihou a literatúrou, rozvíjať u detí schopnosť porozumenia vypočutého textu, uplatňovať v práci metódy predčitateľskej gramotnosti,
* Používať digitálne technológie vo všetkých oblastiach učenia sa,
* Poznávať a objavovať svet, jeho zákonitosti a svoje miesto v ňom,
* Vytvárať možnosti získavať poznatky, hodnoty a schopnosti na ochranu životného prostredia, a tým schopnosť chápať a hodnotiť súvislosti medzi samotným dieťaťom a životným prostredím v jeho okolí,
* Triediť odpad a poznať jeho opätovné využitie,
* Poznávať prírodu prostredníctvom bádania, skúmania a experimentovania, postupne chápať zákonitosti prírody,
* Utvárať predstavu detí o tradíciách a zvykoch obce, regiónu, vytvárať predpoklady na rozvíjanie citu ku krásam regiónu a ľudového umenia,
* Posilňovať úctu k starším vo svojej rodine aj v širšom okolí.

Pri všetkých činnostiach budú učiteľky podľa možností aktuálne prihliadať na vlastné ciele tak, aby efektívne plnili a to aj keď tieto nemusia byť písomne v plánoch zaznamenané.

# Stupeň vzdelania, ktorý sa dosiahne absolvovaním školského vzdelávacieho

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Dokladom o získanom stupni vzdelania je osvedčenie o absolvovaní predprimárneho vzdelávania. Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.

1. **Profil absolventa**

Dieťa je po absolvovaní materskej školy pripravené na vstup do základnej školy a na ďalší aktívny život v spoločnosti. Vzdelávanie v materskej škole smeruje

k osvojeniu všeobecného vzdelania a poskytuje základné predpoklady pre všeobecné vzdelávanie na nasledujúcich stupňoch vzdelávania. Dieťa, ktoré

absolvuje materskú školu, disponuje štandardnými charakteristikami školskej spôsobilosti konkretizovanými vo vzdelávacích štandardoch.

Ciele a vzdelávací obsah sú vyjadrené v jednotlivých vzdelávacích oblastiach tak, že sú kompatibilné so základnými požiadavkami na kombináciu vedomostí,

zručností a postojov vyjadrených v koncepte tzv. kľúčových kompetencií v Odporúčaní Európskeho parlamentu a Rady Európskej únie z 18. decembra 2006

o kľúčových kompetenciách pre celoživotné vzdelávanie (2006/962/ES). Podľa tohto odporúčania sú to tie kľúčové kompetencie, ktoré potrebujú všetci

jednotlivci na osobné uspokojenie a rozvoj, aktívne občianstvo, spoločenské začlenenie a zamestnanosť.

Zohľadňujúc základný rámec kľúčových kompetencií dieťa v materskej škole získava elementárne základy:

1. komunikačných kompetencií,

2. matematických kompetencií a kompetencií v oblasti vedy a techniky,

3. digitálnych kompetencií,

4. kompetencií učiť sa, riešiť problémy, tvorivo a kriticky myslieť,

5. sociálnych a personálnych kompetencií,

6. občianskych kompetencií,

7. pracovných kompetencií.

Ak dieťa, pre ktoré je plnenie predprimárneho vzdelávania v materskej škole povinné, nedosiahne školskú spôsobilosť a pokračuje v plnení povinného predprimárneho vzdelávania, jeho vzdelávanie sa sústreďuje na odstránenie deficitov v rozvoji kľúčových kompetencií nevyhnutných na zvládnutie primárneho vzdelávania v základnej škole.

# Vlastné zameranie materskej školy

Profilácia našej materskej školy je zameraná v súčasnosti s prípravou na vstup dieťaťa do základnej školy a kooperáciu s bežným životom v spoločnosti, ktorý od nich vyžaduje aby zodpovedne a s ohľadom na seba aj iných riešili problémy a úlohy. U detí formujeme tvorivý životný štýl, sociálne cítenie a tradičné hodnotové orientácie. Umožňujeme deťom získať vedomosti a zručnosti vo všetkých oblastiach pričom dávame šancu každému dieťaťu, aby sa rozvíjalo podľa svojich schopností a možností a aby mu bolo umožnené zažiť úspech.

Kladieme dôraz na rozvoj možností a vlastného potenciálu detí, kde je hlavným prostriedkom hra. Dôraz kladieme na vzájomnú úctu, rešpekt, orientáciu na vnútornú aktivitu dieťaťa, tvorivosť a na podporu učenia cez vlastné zážitky a skúsenosti. Hlavnou snahou je vytvoriť pre deti prostredie , kde cítia dôveru, bezpečie a priateľskú atmosféru, kde nájdu dostatok podnetov skúmať svet okolo, a kde sa budú učiť riešiť problémy s ohľadom na potreby svoje aj ostaných. Iba dieťa, ktoré sa bude cítiť spokojné a v bezpečí sa môže zdravo rozvíjať a efektívne učiť. Pedagóg je pre dieťa partnerom, pomocníkom a sprievodcom na jeho ceste k poznávaniu, rešpektuje jedinečnosť každého dieťaťa.

Cieľom pedagogického procesu je dosiahnuť čo najvyšší stupeň samostatnosti detí podľa jeho aktuálnych možností, získanie kompetencií, ktoré budú schopné uplatňovať aj v ďalšom živote a vzdelávaní.

V súvislosti s vlastnými cieľmi materskej školy je našou snahou:

* Utvárať priaznivú sociálni klímu s prosociálnou atmosférou,
* Učiť prostredníctvom zážitkov a skúseností
* Pripraviť estetické a stimulujúce prostredie – bohaté na knihy, obrázkový, výtvarný, hudobný a didaktický materiál, reflektujúci obsah konkrétneho vzdelávania,
* Vytvorenie podnetného prostredia s prvkami predčitateľskej gramotnosti
* Spolupracovať s rodinou – spoločné podujatia, informovanosť, poradenská činnosť
* Využiť dopravnú cestičku v areáli MŠ a tradičnú akciu: ,, Detský vodičský preukaz“ na rozvoj detí v oblasti dopravy a bezpečnosti
* Naučiť deti využívať čo najsamostatnejšie dostupnú digitálnu techniku, efektívne ju využívať na učenie a poznanie sveta.

# Charakteristika odboru vzdelávania v materskej škole a jeho dĺžka

Materská škola podporuje osobnostný rozvoj detí v oblasti sociálno – emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie, pripravuje na život v spoločnosti v súlade s individuálnymi vekovými osobitosťami detí.

Výchova a vzdelávanie sa uskutočňuje podľa školského vzdelávacieho programu. Na predprimárne vzdelávanie sa prijíma dieťa od troch rokov veku, výnimočne možno prijať dieťa od dovŕšenia dvoch rokov veku. Predprimárne vzdelávanie je povinné pre dieťa, ktoré dosiahlo 5 rokov veku do 31. augusta.

Povinné predprimárne vzdelávanie trvá jeden školský rok. Ak dieťa po dovŕšení šiesteho roku veku nedosiahne školskú spôsobilosť, bude pokračovať v plnení povinného predprimárneho vzdelávania ešte jeden školský rok za podmienok ustanovených v zákone.

# Učebné osnovy

Učebnými osnovami školského vzdelávacieho programu sú výkonové štandardy jednotlivých vzdelávacích oblastí Štátneho vzdelávacieho programu pre predprimárne vzdelávanie v materských školách. Sú rozdelené do mesačných tematických celkov. Pre prehľadnejšie plánovanie výchovno – vzdelávacej činnosti v dosahovaní cieľov sú výkonové štandardy podľa jednotlivých tém a podtém ďalej rozdelené do týždenných celkov. Berúc do úvahy ich rozsah a náročnosť, niektoré sa v priebehu školského roka opakujú viackrát. Jednotlivé celky nie sú izolované, ale navzájom sa dopĺňajú, prelínajú a spolu súvisia.

Obsah vzdelávania v MŠ sa vymedzuje v nasledujúcich vzdelávacích oblastiach:

* Jazyk a komunikácia
* Matematika a práca s informáciami
* Človek a príroda
* Človek a spoločnosť
* Človek a svet práce
* Zdravie a pohyb

Vzdelávacie oblasti sú vzájomné prestupné a ciele jednej z nich možno dosahovať aj pri realizácii obsahu z iných vzdelávacích oblastí.

**Východiská plánovania**

V MŠ sa harmonogram denných aktivít a cielené vzdelávacie aktivity plánujú a realizujú tak, aby sa pokryl celý vzdelávací obsah Štátneho vzdelávacieho programu. Pri postupnom dosahovaní vzdelávacích štandardov zo Štátneho vzdelávacieho programu pre MŠ sa zohľadňuje aktuálna úroveň spôsobilostí detí v danej triede MŠ.

* Výchovno vzdelávacia činnosť je plánovaná týždenne vzhľadom na špecifiká práce v MŠ s celodennou formou výchovy a vzdelávania, kedy predprimárne vzdelávanie zabezpečujú striedavo na zmeny dve učiteľky. Plán výchovno –vzdelávacej činnosti je chápaný ako súčasť prípravy na výchovno vzdelávaciu činnosť , ktorej forma a spôsob vedenia sú schválené pedagogickou radou.
* Plán vypracúva učiteľka rannej zmeny pre svoju primárnu výchovno – vzdelávaciu činnosť v konkrétnej triede. Učiteľky vzájomne spolupracujú v rámci prípravy a plánovania svojej výchovno – vzdelávacej činnosti v konkrétnej triede ale i v celej mMŠ. Je úplne na ich vzájomnej súčinnosti a dohode, koľkokrát maximálne za týždeň zaradia jednotlivé vzdelávacie oblasti, ako a kedy ich budú realizovať. Učiteľky vychádzajú z poznania aktuálnej úrovne detí. Rešpektujú ich záujmy, potreby, prirodzenú variabilitu a sociokultúrne prostredie.
* Súčasťou plánovania je zohľadnenie vymedzených tém. Voľba konkrétnej témy a dĺžka jej časového úseku je na uvážení a dohode učiteliek danej triedy. Témy predstavujú ucelenú opornú konštrukciu pre štruktúrovanie konkrétneho obsahu vzdelávania, ale zohľadňujú i zmysluplný situačný kontext aktivít s deťmi v rámci určitého obdobie, ako i tradíciu a podmienky našej MŠ. Jednotlivé témy je možné podľa potreby učiteliek danej triedy zlúčiť, prípadne akokoľvek zmeniť ich poradie z dôvodu materiálno - technického zabezpečenia plánovaných aktivít v triedach, či aktuálnej situácie v konkrétnej triede.

MŠ pracuje s nasledujúcimi mesačnými obsahovými celkami, ktoré sa delia na odporúčané témy. Témy ú len návrhom, učiteľka má právo si zvoliť iný aktuálny názov alebo zaradiť inú tému, prípadne niektorú tému vynechať.

**Štandardy, ktoré sa plnia priebežne**

**Zdravie a pohyb**

1. Má osvojené základné hygienické návyky / použitie toalety a toaletného papiera, umývanie rúk po použití toalety, umývanie rúk pred jedlom a po ušpinení sa atď./,
2. Ovláda základné sebaobslužné činnosti,
3. Dodržiava čistotu pri stolovaní, používa príbor,
4. Udržiava poriadok vo svojom okolí,
5. Dodržiava pravidlá v pohybových hrách.

**Človek a spoločnosť**

1. Plynule rozpráva o svojich záľubách a zážitkoch,
2. Vie, koľko má rokov,
3. Oslovuje menom rovesníkov v triede,
4. Pozná mená učiteliek v triede,
5. Nadviaže adekvátny sociálny kontakt / verbálny i neverbálny/ s inými osobami – deťmi i dospelými,
6. Volí vhodný pozdrav vzhľadom na aktuálnu situáciu,
7. Odzdraví primerane situácii akceptujúc osobu, s ktorou sa zdraví,
8. Používa pozdrav, prosbu, poďakovanie, ospravedlnenie vzhľadom na aktuálnu situáciu,
9. Rešpektuje dohodnuté pravidlá spoločenského správania,
10. Správa sa ohľaduplne k deťom a dospelým,
11. V dialógu vie vypočuť iných / deti i dospelých/,
12. Správa sa priateľsky k deťom i dospelým,
13. Požiada i poďakuje za pomoc, ak si to situácia vyžaduje,
14. Podelí sa o veci,
15. Presadzuje sa v hre alebo iných činnostiach spoločensky prijateľným spôsobom,
16. Uvedomuje si na elementárnej úrovni dôsledky svojho správania.

**Jazyk a komunikácia**

1. Aktívne a spontánne nadväzuje na rečový kontakt s inými osobami / deťmi i dospelými/,
2. Pozná a dodržuje základné pravidlá vedenia dialógu,
3. Rozumie spisovnej podobe jazyka,
4. Vníma a vie primerane vysvetliť rozdiel medzi poéziou a prozaickým dielom
5. Pri činnostiach s knihou rozumie a aktívne / v primeraných ekvivalentoch/ používa výrazy ako autor, kniha, strana, spisovateľ,
6. Pri listovaní a prezeraní správne knihu drží,
7. Ukáže titulnú stranu knihy, identifikuje pri čítaní slová v správnej smerovej orientácii / zľava – doprava, zhora – nadol/,
8. Identifikuje niektoré písmená abecedy,
9. Pri kreslení a grafomotorických činnostiach sedí vzpriamene, vzdialenosť očí od podložky je primeraná,
10. Úchop a tlak ceruzky je primeraný.

|  |  |  |
| --- | --- | --- |
| **Mesiac** | **Obsahový celok** | **Témy** |
| **IX** | Tešíme sa do škôlky | 1. Už chodím do škôlky – noví kamaráti 2. Kde bývam ja a moja rodina 3. Bezpečne do škôlky 4. Jeseň začína |
| **X** | Plody jesene | 1. Čo robíme v škôlke 2. Moja rodina 3. Stromy, kríky a ich plody 4. Máme radi ovocie a zeleninu |
| **XI** | Kráľovná jeseň | 1. Púšťame si šarkana 2. V zdravom tele zdravý duch 3. Stravujeme sa zdravo, zmysly 4. Jeseň v lese – zimné zaspávanie |
| **XII** | Predvianočný čas | 1. My sa čerta nebojíme 2. Vianoce sa blížia 3. Vianoce sa blížia |
| **I** | Vítame bielu zimu | 1. Na Nový rok o slepačí krok 2. Snehová vločka 3. Zvieratá a vtáci v zime |
| **II** | Rozprávkový zimný čas | 1. Vezmeme si sánky – zimné športy 2. Fašiangový čas 3. Predmety a ich vlastnosti 4. Čím chcem byť – ľudia a ich práca |
| **III** | Stal sa zázrak | 1. Kam zmizol sneh 2. Cesta plná rozprávok 3. Poslovia jari 4. Ako klíči semienko |
| **IV** | Jarná nálada | 1. Vaječné škrupinky 2. Narodilo sa mačiatko 3. Chránime si prírodu – Deň Zeme 4. Planéta Zem 5. Stopy pneumatík |
| **V** | Jar v korunách stromov | 1. Jarná záhrada 2. Úsmev mojej mamičky 3. Zahráme sa na motýľa 4. Živá a neživá príroda 5. Obec v ktorej žijem |
| **VI** | Kto športuje, ten je zdravý | 1. Hurá, máme sviatok 2. Príroda okolo vodných tokov 3. Cesta okolo sveta 4. Olympiáda 5. Život v džungli 6. Tešíme sa na školu |

* Pri realizácií projektov a centrálnych aktivít MŠ je potrebná spolupráca medzi všetkými učiteľkami.
* Každý deň uskutočňujeme s deťmi pred podávaním desiaty zdravotné cvičenia, v plánovaní uvádzame číslo zostavy zdravotných cvičení podľa interne vypracovaného zborníka cvičení a cieľ.
* Učiteľka plánuje systematickým spôsobom od menej náročných požiadaviek na dieťa k náročnejším a rešpektuje metodické postupy špecifické pre jednotlivé vzdelávacie oblasti. Pri plánovaní výchovno – vzdelávacej činnosti môžu učiteľky využívať i adaptácie výkonových štandardov jednotlivých vzdelávacích oblastí. Výkonné štandardy môžu v rámci plánovaných aktivít deliť, ale i integrovať do logických celkov podľa vlastného uváženia zohľadňujúc rozvojové možnosti detí v konkrétnej triede.
* Učiteľka zohľadňujúc aktuálnu situáciu sama autonómne rozhoduje na základe charakteru formulácie konkrétneho výkonového štandardu, či k jeho dosiahnutiu smeruje priebežne vytvorením príležitostí prostredníctvom prirodzených každodenných socializačných situácií v rámci dlhšieho časového obdobia, alebo ich je potrebné plánovať a realizovať v konkrétnych cielených vzdelávacích aktivitách. Výkonové štandardy, ku ktorým ( z dôvodu ich priebežného dosahovania v prirodzených každodenných situáciách ) nie je možné zámerne plánovať cielené vzdelávacie aktivity , nemusia byť zaznamenané v plánoch.
* Na základe hlbšieho poznanie charakteristiky jednotlivých vzdelávacích oblastí , ako aj poznania vzdelávacích štandardov, si učiteľka samostatne volí vhodné metódy , stratégie, formy a prostriedky pre svoju plánovanú výchovno – vzdelávaciu činnosť. Ich výber a uplatňovanie je právom každého pedagogického zamestnanca.
* V čase školských prázdnin, kedy je počet detí nižší , sa výchovno- vzdelávacia činnosť plánuje a realizuje v horách a hrových činnostiach
* Pri plánovaní a zapisovaní do triednej knihy postupujú učiteľky v zmysle uznesenia Pedagogickej rady.

# Vyučovací jazyk

Výchova a vzdelávanie v materských školách sa uskutočňuje v slovenskom jazyku alebo v jazyku príslušnej národnostnej menšiny.

1. **Forma výchovy a vzdelávania**

Výchova vzdelávanie, poldenná aj celodenná, sa v materských školách uskutočňuje dennou formou.

Denná forma výchovy a vzdelávania sa môže uskutočňovať aj ako dištančná:

a/ v celom rozsahu vzdelávania zabezpečovaného materskou školou pre deti, ak sa vyhlási výnimočný stav alebo mimo riadna situácia,

b/ v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo vynimočného stavu pre všetky deti,

c/ v rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo iných závažných dôvodov, nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov,

d/ v rozsahu nevyhnutne potrebnom, najviac však jeden mesiac, z dôvodu podľa § 150a odst.2 školského zákona.

Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok uskutočnených zákonom.

Výchova a vzdelávanie sa v materskej škole uskutočňuje prostredníctvom nasledujúcich foriem denných činností:

* Hry a činnosti podľa výberu detí,
* Zdravotné cvičenie,
* Vzdelávacie aktivity,
* Pobyt vonku,
* Činnosti zabezpečujúce životosprávu,

**Hry a činnosti podľa výberu detí** sú spontánne alebo učiteľkou navodzované hry. Ich súčasťou je dopoludnia aj ranný filter prípadne ranný kruh. Hry a činnosti podľa výberu detí sú zaraďované ako samostatná organizačná jednotka počas prichádzania detí do materskej školy a odchádzania popoludní. Súbežne s nimi sa môžu uskutočňovať aj vzdelávacie aktivity. Pri navodzovaní obsahu hier a činností podľa výberu detí sa kladie dôraz na uplatňovanie ich individuálnych záujmov a potrieb.

**Zdravotné cvičenie** sa uskutočňuje každý deň v určitom čase zásadne pred jedlom / spravidla pred desiatou/ s podmienkou dodržiavania hygienických zásad / vo vyvetranej miestnosti, prípadne vonku/. Patrí k vopred plánovaným činnostiam. Môže sa zaradiť viackrát v priebehu dňa a môže sa realizovať tak v interiéri / herňa, telocvičňa/, ako aj v exteriéri / školský dvor, ihrisko/.

**Vzdelávacie aktivity** sú aktivitami vzťahujúcimi sa na sprostredkovanie plánovaných vzdelávacích obsahov jednotlivých vzdelávacích oblastí. V rámci vzdelávacích aktivít sa vytvára nosný priestor na postupné dosahovanie výkonových štandardov. Vzdelávacie aktivity sa zaraďujú ako samostatná organizačná jednotka alebo môžu byť súčasťou všetkých ostatných denných činností. Sú realizované ako individuálne, skupinové alebo fronálne aktivity detí. Časové trvanie vzdelávacej aktivity musí rešpektovať schopnosti a potreby detí, ich vývinové osobitosti a zákonitosti psychohygieny.

**Pobyt vonku** plní okrem pedagogickej a rekreačnej aj významnú zdravotnú funkciu. Súčasťou pobytu vonku sú najmä spontánne pohybové aktivity, voľné hry podľa výberu detí a vychádzka mimo areálu materskej školy. V rámci pobytu vonku môžu byť zaradené aj vzdelávacie aktivity a zdravotné cvičenie tak, aby bol ponechaný dostatok času na spontánne hry a pohybové aktivity detí. Realizuje sa každodenne, skrátiť, či úplne vynechať sa môže len z dôvodu mimoriadne nepriaznivých meteorologických podmienok. Ak sa pobyt vonku skráti alebo nerealizuje, je potrebné zabezpečiť podmienky na pohybovú aktivitu detí v triede alebo telocvični.

**Činnosti zabezpečujúce životosprávu** stravovanie detí sa zabezpečuje v pevne stanovenom čase, pričom sa odporúča dodržiavať trojhodinový interval medzi podávanými jedlami / desiata, obed, olovrant/. Čas podávania jedla sa stanovuje podľa podmienok prevádzky materskej školy. Odpočinok sa zaraďuje po obede, pričom jeho trvanie závisí od potrieb detí. Ležadlá musia byť zdravotne nezávadné. Minimálne trvanie odpočinku je 30 minút. Odpočinok sa nesmie narúšať krúžkovou činnosťou.

Všetky formy denných činností detí usmerňujú kvalifikované učiteľky pre predprimárne vzdelávanie.

Organizácia výchovno – vzdelávacej činnosti v materskej škole je charakteristická flexibilitou striedania spontánnych a riadených činností. Formy denných činností sa realizujú súbežne alebo ako samostatné organizačné jednotky. Usporiadanie denných činností spracúva materská škola vo forme denného poriadku, ktorý:

* Zabezpečuje vyvážené striedanie spontánnych hier a riadených činností,
* Vytvára dostatočný priestor pre individuálne potreby a záujmy detí,
* Zabezpečuje dodržiavanie zásad zdravej životosprávy.

9. Osobitosti výchovy a vzdelávania detí so špeciálnymi výchovno-vzdelávacími potrebami

v súlade s princípmi inkluzívneho vzdelávania

Každá materská škola by v súčasnosti mala byť schopná poskytovať podmienky pre inkluzívne

vzdelávanie. Takéto vzdelávanie napĺňa ideu rovnosti šancí pre všetkých, rovnosti prístupu

ku vzdelávaniu a v konečnom dôsledku k zabezpečeniu sociálnej inklúzie.

V podmienkach predprimárneho vzdelávania v materských školách sa idea inklúzie dotýka

najmä prístupu k deťom so špeciálnymi výchovno-vzdelávacími potrebami s cieľom prijať čo

najväčší počet týchto detí do bežných škôl a tried. Deti so špeciálnymi výchovno-vzdelávacími

potrebami sú deti so zdravotným znevýhodnením, deti zo sociálne znevýhodneného

prostredia, ale aj deti s nadaním14. Tieto deti a ich rozvoj vyžadujú podporu, ktorá je

náročnejšia a komplexnejšia v porovnaní s podporou poskytovanou deťom so štandardným

vývinom. Materské školy musia byť pripravené takúto komplexnú podporu poskytnúť

uvedomujúc si, že miera komplexnosti a jej modifikácie podpory a starostlivosti je závislá od

špecifickej podoby výchovno-vzdelávacích potrieb konkrétnych detí.

Aby prostredie materskej školy bolo schopné poskytnúť inkluzívne vzdelávanie, treba brať

do úvahy nasledovné všeobecne platné princípy inklúzie vo vzdelávaní, ktoré je potrebné

zohľadniť aj pri tvorbe školského vzdelávacieho programu:

1. Vzdelávanie pre všetkých.

2. Univerzálne a rovnaké vzdelávacie ciele (na výstupe vzdelávania).

3. Diverzita a adaptabilita na úrovni presnej identifikácie a diferencovanosti vstupných

podmienok a pokroku vo vzdelávaní.

4. Adaptácia procesu a postupu podmienkam lokálnej komunity a jej potrieb.

5. Presah školských aktivít na lokálne aktivity a ich integrácia do činnosti školy.

6. Intenzívny profesijný vývin podieľajúcich sa pedagogických zamestnancov.

Uvedené princípy sa konkretizujú tak, aby boli zabezpečené nasledovné kritériá inkluzívneho

vzdelávania:

Spravodlivosť a rovnosť v poskytovaní výchovy a vzdelávania

Všetky deti bez ohľadu na pohlavie, vierovyznanie, etnickú, jazykovú alebo kultúrnu

príslušnosť, ekonomické zázemie a zdravotné znevýhodnenie majú rovnaký prístup

k vzdelávaniu. Všetky deti majú rovnaký nárok na tie isté podporné služby a rovnaký prístup.

Koordinované ciele a spolupráca

Zabezpečovanie inkluzívneho vzdelávania vyžaduje úzku a intenzívnu spoluprácu všetkých

zainteresovaných a dobre štruktúrovaný tím, ktorý podporuje inkluzívnosť vo vzdelávaní.

Každá materská škola zabezpečuje intenzívnu spoluprácu aj s rodičmi detí so špeciálnymi

výchovno-vzdelávacími potrebami, pričom rodičia, deti a ďalší odborníci vytvárajú

koordinovaný tím, aby sa zabezpečili konkrétne potreby týchto detí. Každá materská škola má

navyše poverenú konkrétnu osobu zodpovednú za koordináciu poskytovania komplexných

služieb pre deti so špeciálnymi výchovno-vzdelávacími potrebami.

Pripravenosť pedagogických zamestnancov materských škôl na inkluzívne vzdelávanie

Materská škola vytvára podmienky na to, aby všetci pedagogickí zamestnanci materských škôl

boli schopní orientačne identifikovať špeciálne výchovno-vzdelávacie potreby detí a zároveň,

aby materská škola bola v úzkom kontakte s odborníkmi, ktorí majú identifikáciu špeciálnych

výchovno-vzdelávacích potrieb v kompetencii. Učiteľky materských škôl sú schopné

pristupovať k týmto deťom individuálne a zabezpečovať ich zmysluplný individuálny rozvoj.

Jedným z nástrojov takéhoto rozvoja je individualizácia vzdelávacích programov pre tieto deti.

Podmienkou vytvárania týchto programov je kvalitná pedagogická diagnostika.

Materská škola rovnako vytvára podmienky na intenzívnu spoluprácu a komunikáciu s rodičmi

týchto detí, ako aj na komunikáciu so zariadeniami výchovného poradenstva a prevencie,

ktoré týmto deťom poskytujú podporné služby.

Inkluzívne prostredie materskej školy

Materská škola dbá o to, aby v rámci svojich priestorov zabezpečila univerzálny dizajn, a aby

deťom so špeciálnymi výchovno-vzdelávacími potrebami a deťom cudzincov boli poskytované

a dostupné špecificky prispôsobené zariadenia a materiál. Materská škola zároveň dbá aj

o odbúranie všetkých bariér, ktoré by mohli narúšať proces inklúzie nielen detí so špeciálnymi

výchovno-vzdelávacími potrebami. Prostredie je zabezpečené tak, aby v čo najväčšej miere

spájalo všetky deti.

Uvedené princípy a kritériá inkluzívneho vzdelávania sa konkretizujú v školských vzdelávacích

programoch a v individuálnych vzdelávacích programoch v závislosti od konkrétnej a aktuálnej

situácie jednotlivých materských škôl, čo je spojené s pravidelnou modifikáciou a adaptáciou

týchto programov podľa reálnych potrieb.

V špeciálnych triedach pre deti so zdravotným znevýhodnením a v materských školách pre deti

so zdravotným znevýhodnením (špeciálnych školách) sa deti vzdelávajú podľa vzdelávacích

programov pre deti:

- s mentálnym postihnutím,

- so sluchovým postihnutím,

- so zrakovým postihnutím,

- s telesným postihnutím,

- s narušenou komunikačnou schopnosťou,

- s autizmom alebo ďalšími pervazívnymi vývinovými poruchami,

- choré a zdravotne oslabené,

- hluchoslepé,

- s viacnásobným postihnutím.

Dieťa so zdravotným znevýhodnením sa vzdeláva podľa školského vzdelávacieho programu

školy. Ak jeho špeciálne výchovno-vzdelávacie potreby neumožňujú, aby sa vzdelávalo podľa

školského vzdelávacieho programu, dieťa sa vzdeláva podľa individuálneho vzdelávacieho

programu vypracovaného v súlade s odporúčaniami zariadenia poradenstva a prevencie

a s informovaným súhlasom zákonného zástupcu dieťaťa. Deťom so zdravotným

znevýhodnením sa v súlade s princípmi inkluzívneho vzdelávania a odporúčaniami zariadenia

poradenstva a prevencie poskytujú rôzne formy špecifickej pedagogickej a odbornej podpory

a intervencie.

Materské školy sú povinné vytvárať inkluzívne prostredie pre všetky deti, vrátane detí

cudzincov.“

„Osobitosti výchovy a vzdelávania cudzincov Predprimárne vzdelávanie detí cudzincov sa zameriava na rozvíjanie elementárnych základov: 1. komunikačných kompetencií, 2. matematických kompetencií a kompetencií v oblasti vedy a techniky, 3. digitálnych kompetencií, 4. kompetencií učiť sa, riešiť problémy, tvorivo a kriticky myslieť, 5. sociálnych a personálnych kompetencií, 6. občianskych kompetencií, 7. pracovných kompetencií. Osobitosťou výchovno-vzdelávacej činnosti je aj osvojovanie si základov slovenského jazyka ako L2, tak, aby deti mali dostatočné a veku primerané komunikačné schopnosti v slovenskom jazyku. 8) Časť 11 znie: „11 Osobitosti výchovy a vzdelávania detí v národnostných materských školách Výchovno-vzdelávacia činnosť na predprimárnom stupni vzdelávania národnostných škôl sa zameriava aj na zachovanie a rozvoj kultúrnej a jazykovej identity detí patriacich k národnostným menšinám. Osobitosťou výchovno-vzdelávacej činnosti je aj osvojovanie si základov slovenského jazyka ako L2, tak, aby deti mali dostatočné a veku primerané komunikačné schopnosti v slovenskom jazyku.

MŠ Považany je trojtriedna a jediná v obci. .Počet umiestnených detí schválených Úradom regionálneho zdravotníctva je 58. MŠ patrí pod právny subjekt ZŠ. Zriaďovateľom je obec Považany. MŠ sídli v účelovej budove. Má tri triedy, tri spálne, dve sociálne zariadenia. V spodnej časti budovy sa nachádza telocvična, jedáleň, výdajňa stravy, sociálne zariadenie a šatňa pre deti. . V školskej kuchyni sa pripravujú jedlá pre deti a žiakov školy a dôchodcov v obci. K areálu prináleží aj školský dvor, ktorý je vybavený detskými preliezačkami a umelým povrchom na loptové hry, účelovou terénnou vyvýšeninou, dopravnou cestičkou. Exteriér MŠ školy umožňuje:

* Pohybové činnosti na náradí, voľné pohybové činnosti,
* Rozvíjanie základov dopravnej výchovy na dopravnej cestičke
* Komunikačné činnosti
* Špeciálne činnosti navodzované alebo vedené učiteľkou
* Rovnako interiér MŠ vytvára podmienky pre celkovú pohodu dieťaťa a pozitívne ovplyvňuje rozvoj osobnosti dieťaťa v mnohých oblastiach. Toto prostredie spĺňa estetické a emocionálne kvality. Je útulné, príjemné, harmonické. Každá trieda je jedinečná, odzrkadľuje potreby detí, ktoré ju navštevujú a estetické cítenie učiteliek. Výberu hračiek a učebných pomôcok venujeme zvýšenú pozornosť s prehliadnutím na ich kvalitu, efektivitu a veku primeranosť. Súčasťou materiálno – technického vybavenia MŠ je detská a odborná literatúra, učebné pomôcky, telovýchovné náradie a náčinie, hudobné nástroje, didaktická a audiovizuálna technika, digitálne technológie. Interaktívna tabuľa sa nachádza v jednej triede. Učebné pomôcky a literatúra sa podľa finančných možností obmieňajú. MŠ je podľa potrieb vybavovaná spotrebným materiálom na výtvarné, grafomotorické, pracovné činnosti. Nábytok je moderný a spĺňa ergonomické parametre. Usporiadanie tried je estetické, bezpečné a funkčné. Vo vnútornom prostredí triedy je vymedzený priestor pre rozvoj hrubej i jemnej motoriky, priestor na hry , učenie i oddych. O tematickom zameraní hrových kútikov a ich obmieňaní rozhoduje učiteľka spolu s deťmi podľa plánovaných činností, zámerov a podľa záujmu detí.

# Vnútorný systém kontroly a hodnotenia detí

Cieľom hodnotenia detí je posúdenie aktuálnej úrovne rozvoja osobnosti dieťaťa v jednotlivých oblastiach , ktoré je využité pre ďalšie plánovanie výchovno – vzdelávacej činnosti za účelom ďalších pozitívnych rozvojových zmien. Priebežné každodenné hodnotenie je orientované na podporu ďalšieho aktívneho učenia sa dieťaťa a ponúka rady a poučenie zamerané na zlepšenie budúcich výkonov. Formatívne hodnotenie je využité priebežne počas školského roka prostredníctvom metód slovného hodnotenia, pedagogického pozorovania, rozhovoru, analýzy produktov činností a procesov, ktorými vznikli. Každé dieťa má svoje portfólio, ktoré je kľúčovou formou dokumentovania. Práce detí v tomto portfóliu, učiteľka používa aj ako podklad pri pedagogickej diagnostike. Diagnostika zaznamenáva úroveň detských schopností, vedomostí a spôsobilostí. Vyhotovuje sa na začiatku školského roka, v priebehu školského roka a na záver školského roka. Pre integrované deti, učiteľky využívajú osobitný systém kontroly a hodnotenia. Opierajú sa o konzultácie so špeciálnym terapeutom. Súčasťou formatívneho hodnotenia je sebahodotnie detí prostredníctvom autokorektívnych pomôcok , jednoduchého slovného aj symbolického sebahodnotenia. Oblasťami hodnotenia sú oblasti rozvoja osobnosti dieťaťa podľa štruktúrovaného diagnostického portfólia. Prácu detí , učiteľky hodnotia priebežne s ohľadom na ich individuálny pokrok, nie porovnávaním s výkonom iných detí. Pri komunikácií s deťmi používa učiteľka pozitívne formulácie hodnotenia. Rovnako dôležitá je aj spätná väzba, poskytnutá deťom, súvisiaca s budovaním základov sebahodnotenia a sebapoznávania. O osobných pokrokoch komunikuje aj s rodičmi detí, snaží sa pritom o jednotné pôsobenie školy a rodiny na deti. Okrem formálneho hodnotenia detí ( pedagogická diagnostika, portfólio detských prác, evalvačné otázky) využíva učiteľka aj neformálne hodnotenie prostredníctvom denných rozhovorov s deťmi, pozorovaním dieťaťa, využívaním autokorektívnych učebných pomôcok.

# Vnútorný systém kontroly a hodnotenia zamestnancov školy

Prácu zamestnancov priebežne hodnotí riaditeľka materskej školy po plánovaných i neplánovaných kontrolách i pri sledovaní denných plnení pracovných povinností zamestnancov.

O výsledkoch hodnotení hovorí na pedagogických radách. Hodnotenie práce učiteľov je založené na ich systematickom monitorovaní, opierajúcom sa nielen o hospitácie, ale aj sledovaním plánovania, príprav pomôcok a úpravy tried vzhľadom na tému mesiaca. Výsledky pedagogickej práce učiteliek, sa odrážajú aj v správaní, konaní a úrovni vedomosti, zročnosti návykov detí. Výsledky hodnotení sú podkladom k rozdeľovaniu odmien a osobných hodnotení.

* Hospitácie sú zamerané na kontrolu a hodnotenie pedagogických zamestnancov a ich práce a ku schopnostiam detí vo vzťahu k cieľu hospitácie. O hospitáciách sú vedené hospitačné záznamy.
* Pedagogickí zamestnanci sú hodnotení raz ročne zástupkyňou materskej školy. Zástupkyňu MŠ hodnotí raz ročne riaditeľ ZŠ s MŠ..
* Sebahodnotenie učiteľky spracúvajú k autoelevačnom dotazníku pri hospitačnom rozbore
* Správa o výchovno – vzdelávacej činnosti sa vyhotovuje na konci školského roku

# Požiadavky na kontinuálne vzdelávanie pedagogických zamestnancov

Problematika kontinuálneho vzdelávania pedagogických zamestnancov je podrobne rozpracovaná v ročnom pláne kontinuálneho vzdelávania pedagogických zamestnancov, vypracovaná v súlade so zákonom č. 390/2011 Z. z. , ktorým sa dopĺňa zákon č.317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov. Tento plán je vypracovaný na základe analýzy aktuálnych vzdelávacích potrieb zamestnancov, aktuálnych potrieb detí a vzhľadom zameraniu MŠ. Podľa tohto plánu si všetky učiteľky rozvíjajú a dopĺňajú profesijné kompetencie prostredníctvom akreditovaných programov kontinuálneho vzdelávania organizovaných Metodicko – pedagogického centra aj inými subjektmi, ktoré majú oprávnenie poskytovať kontinuálne vzdelávanie v súlade s platným právnym stavom a tiež sebavzdelávaním, samoštúdiom a prostredníctvom interného metodického združenia. Pri vyhľadávaní vhodných seminárov, školení a kurzov v systéme ďalšieho vzdelávania pedagogických zamestnancov sa budeme zameriavať hlavne na tieto ciele:

* Udržiavanie a zvyšovanie odborných kompetencií učiteľov
* Motivovanie pedagogických zamestnancov pre neustále, vzdelávanie, sebavzdelávanie, zdokonaľovanie profesijných spôsobilostí
* Sprostredkovanie najnovších poznatkov (inovácií) z didaktiky, pedagogiky a príbuzných vied
* Prípravu pedagogických zamestnancov na intenzívnejšiu prácu s digitálnymi technológiami
* Zhromažďovanie a rozširovanie progresívnych skúseností z pedagogickej praxe, podnecovanie a rozvíjanie tvorivosti pedagogických zamestnancov.

Okrem pedagogického vzdelávania , seminárov, školení , všetci zamestnanci absolvujú pravidelne školenie BOZP a PO

Vyjadrenie rady školy : rada škola ODPORÚČA / NEOPDORÚČA na schválenie zriaďovateľovi predložený školský vzdelávací program

Dátum: podpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predseda RŠ

Vyjadrenie zriaďovateľa: Obec Považany v zastúpení starostkou obce Mgr. Eva Ninisová

SHVAĽUJE / NESCHVAĽUJE predložený školský vzdelávací program

Dátum: podpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Eva Ninisová

# 